คือก่อนหน้านี้เคยใช้ยาคุมฉุกเฉินแต่รู้สึกว่าปลอดภัยไม่เพียงพอเลยมาใช้ยาคุมแบบ 21 เม็ด เริ่มทานแผงแรกเมื่อ 26 สิงหาคม เพราะคาดว่าน่าจะมี พสพ แต่ตอนนี้คงไม่มี พสพ แล้วค่ะ เพราะแฟนไม่ได้กลับมา ถ้าจะเลิกทาน เลิกได้เลยไหมคะ ตั้งแต่รอบเดือนครั้งล่าสุดยังไม่มี พสพ แล้วถ้ารอบเดือนต่อไปเกิดอยากทานขึ้นมาอีกครั้ง ทานจากแผงที่เหลืออยู่ได้ไหมคะ
สวัสดีค่ะ หากต้องการหยุดยาเม็ดคุมกำเนิดสามารถหยุดได้เลยค่ะ โดยอาจมีผลข้างเคียงขึ้นบ้างเนื่องจากระดับฮอร์โมนมีการเปลี่ยนแปลง เช่น อาจมีคลื่นไส้ ปวดเมื่อยเนื้อตัว ประจำเดือนหลังจากหยุดไปอาจมาช้า หรือมาแบบกระปริบกระปรอยได้ค่ะเมื่อหยุดยาแล้วต้องการเริ่มทานยาใหม่ แนะนำให้เริ่มแผงใหม่เลยค่ะ เพื่อให้ได้ประสิทธิภาพการคุมกำเนิดเต็มที่ และไม่สับสนในการรับประทานด้วยค่ะ โดยเริ่มทานเม็ดแรกในวันที่ประจำเดือนเริ่มมานะคะ